Anders Tvegård

Anders Tvegård (født 6. august 1975 i Porsgrunn) er en norsk journalist. Han var NRKs korrespondent i USA fra mai 2010 til august 2014.

Tvegård har journalistutdanning fra Høgskulen i Volda (1996–98), Darlington College of Technology (1995–96) og journalisttjeneste ved Forsvarets overkommando (1994–95). Han har arbeidet i NRKs nyhetsavdeling siden 1998.

Tvegård var NRKs reporter under tsunamien i Thailand (2004/05), rapporterte fra de palestinske områdene under striden rundt karikaturtegningene av profeten Muhammad (2006), Israel–Libanon-krigen (2006), Gaza-krigen (2008), flyktningleirene etter Sri Lankas borgerkrig (2009), Afghanistan (2009), tsunamien i Japan (2011), Pavens besøk på Cuba (2012), Hugo Chávez's død i Venezuela (2013) og Guantanamo (2013).

Tvegård har også arbeidet for Radio Grenland, Porsgrunns Dagblad og Varden.

Eksterne lenker 
 Med verden som arbeidsplass
 Vil ikke til Torshavn

Norske journalister
NRK-korrespondenter
Alumni fra Høgskulen i Volda
Fødsler i 1975